钦定古今图书集成/明伦汇编/氏族典/第472卷 > 蔡开
## 钦定古今图书集成/明伦汇编/氏族典/第472卷 > 蔡开

按《万姓统谱》：“开字子明，崇德人。父熙，孝感令，以廉平
闻。开第进士，宰德清，值军兴征调，县为不扰。及去，民
攀留之。”知邵武郡，初官租石带籴四斗备赈，后为民
患。开请罢带籴，遇荒输官价，视时高下，俾民自籴，患
遂已。除漕司兼知岳州，点军营田，九军一日而毕。又
区画营佃，军国两利。改漕江西，属郡旱，捐漕计以济。
有《畏斋集》十五卷。